
	Legenda simbolurilor utilizate

		*	Procedura de consultare	
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)






	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌ sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de directivă a Parlamentului European și a Consiliului de modificare a Directivei (UE) 2019/1153 a Parlamentului European și a Consiliului în ceea ce privește accesul autorităților competente la registrele centralizate de conturi bancare prin intermediul punctului unic de acces
(COM(2021)0429 – C9‑0000/2022 – 2021/0244(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2021)0429),
–	având în vedere articolul 294 alineatul (2) și articolul 87 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0000/2022),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere articolul 59 din Regulamentul său de procedură,
–	având în vedere avizul Comisiei pentru afaceri economice și monetare,
–	având în vedere raportul Comisiei pentru libertăți civile, justiție și afaceri interne (A9‑0000/2022),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintelui sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de directivă</DocAmend>
<Article>Considerentul 6 a (nou)</Article>
	

	Textul în vigoare
	Amendamentul

	
	(6a)	Mecanismul privind accesul transfrontalier direct al autorităților de aplicare a legii la registrele centralizate de conturi bancare prin intermediul punctului unic de acces se bazează pe principiul încrederii reciproce între statele membre și pe prezumția că statele membre respectă dreptul Uniunii, statul de drept în conformitate cu articolul 2 din TUE și, în special, drepturile fundamentale în conformitate cu articolul 6 din TUE, cum ar fi dreptul la viață privată și la protecția datelor, care sunt elemente esențiale ale spațiului de libertate, securitate și justiție în Uniune. 


Or. <Original>{EN}en</Original>
<TitreJust>Justificare</TitreJust>
Astfel de norme transfrontaliere trebuie să-și aibă temeiul în legislația națională în conformitate cu obligațiile prevăzute la articolul 8 din Convenția europeană a drepturilor omului (CEDO) (dreptul la viață privată), iar astfel de căutări trebuie să fie proporționale și utilizate numai dacă sunt aplicabile în situații interne similare, pentru a preveni căutarea instanței celei mai favorabile.
</Amend>
<Amend>Amendamentul		<NumAm>2</NumAm>
<DocAmend>Propunere de directivă</DocAmend>
<Article>Articolul 1 – paragraful 1</Article>
<DocAmend2>Directiva (UE) 2019/1153</DocAmend2>
<Article2>Articolul 4 – alineatul 1 a</Article2>
	

	Textul propus de Comisie
	Amendamentul

	1a.	Statele membre se asigură că autoritățile naționale competente desemnate în temeiul articolului 3 alineatul (1) au competența de a accesa și a consulta, în mod direct și imediat, informațiile privind conturile bancare din alte state membre, disponibile prin intermediul punctului unic de acces al registrelor de conturi bancare (BAR), instituit în temeiul articolului XX din Directiva (UE) YYYY/XX [noua directivă privind combaterea spălării banilor], atunci când acest lucru este necesar pentru îndeplinirea atribuțiilor care le revin în scopul prevenirii, depistării, investigării sau urmăririi penale a unei infracțiuni grave sau al sprijinirii unei anchete penale privind o infracțiune gravă, inclusiv în vederea identificării, urmăririi și înghețării activelor legate de o astfel de investigație.
	1a.	Statele membre se asigură că autoritățile naționale competente desemnate în temeiul articolului 3 alineatul (1) au competența de a accesa și a consulta, în mod direct și imediat, în conformitate cu dreptul național, informațiile privind conturile bancare din alte state membre, disponibile prin intermediul punctului unic de acces al registrelor de conturi bancare (BAR), instituit în temeiul articolului XX din Directiva (UE) YYYY/XX [noua directivă privind combaterea spălării banilor], atunci când acest lucru este necesar pentru îndeplinirea atribuțiilor care le revin în scopul prevenirii, depistării, investigării sau urmăririi penale a unei infracțiuni grave sau al sprijinirii unei anchete penale privind o infracțiune gravă, inclusiv în vederea identificării, urmăririi și înghețării activelor legate de o astfel de investigație.

	
	Colectarea datelor în temeiul primului paragraf trebuie să fie proporțională în scopul procedurilor, ținând seama de drepturile persoanei suspectate sau acuzate și respectând condiția ca această căutare să fi fost posibilă în aceleași condiții într-o cauză internă similară. Datele colectate sunt utilizate numai în scopul pentru care au fost solicitate.

	
	Statele membre se asigură că atunci când se folosesc de accesul transfrontalier și caută informații prin intermediul punctului unic de acces la registrele de conturi bancare, autoritățile competente desemnate de ele respectă drepturile procedurale ale persoanelor fizice și normele Uniunii privind protecția datelor cu caracter personal.


Or. <Original>{EN}en</Original>
<TitreJust>Justificare</TitreJust>
Astfel de norme transfrontaliere trebuie să-și aibă temeiul în legislația națională în conformitate cu obligațiile prevăzute la articolul 8 din Convenția europeană a drepturilor omului (CEDO) (dreptul la viață privată), iar astfel de căutări trebuie să fie proporționale și utilizate numai dacă sunt aplicabile în situații interne similare, pentru a preveni căutarea instanței celei mai favorabile.
</Amend>
</RepeatBlock-Amend>

